open-index/open-wikipedia-markdown huggingface dataset:
Լուսնյակի լույս (նկար)

**Լուսնյակի լույս**, Վարդան Մախոխյանի ծովանկարներից, որտեղ ուշադրություն է գրավում հսկայական ժայռը, որը վիթխարի զանգվածով ուրվագծված է լույսով ողողված երկնքի ֆոնին։ Ժայռի զանգվածայնությունը և մեղմորեն մակընթացող ալիքների նյութականությունը չեն խախտում գիշերային լռիկ խորհրդավորությունը։

## Նկարագրություն
Ծովանկարը հրապուրիչ է գիշերվա պատրանք ստեղծող ամպամած, բայց լուսավոր, ընդարձակ երկնքով, մինչև հորիզոն սփռված լույսի վառ լույսով ողողված ծովի մակերևույթով և ծովափին վեր խոյացած հսկայական ուղղաձիգ ժայռով, որի թողած տպավորությունը մեծ է։ Նկարն ունի համոզիչ կոմպոզիցիա, ժայռի, ծովի և երկնքի ներդաշնակ հարաբերաչափեր, լույսի և ստվերների տրամաբանված բաշխումներ։ Առարկաների զանգվածների, նյութականության, հեռանկարի կանոնների ճշգրիտ պահպանման շնորհիվ ոչ միայն լուսնյակ գիշերվա տպավորությունն է լիուլի զգացվում, այլև մարդու հոգին է համակվում բնության պարգևած հոգեպարար զմայլանքով։ Ըստ երևույթին, պատկերի ստեղծման շարժառիթը վիթխարի ժայռն է եղել՝ կարծես թե կառուցված մարդու ձեռքով։

## Ծանոթագրություններ

Կատեգորիա:Կերպարվեստ
Կատեգորիա:Գեղանկարչություն
Կատեգորիա:Վարդան Մախոխյանի նկարներ
Կատեգորիա:1903 նկարներ
Ժակ Սուփրիկյան

**Ժակ Սուփրիկյան** (), խորհրդային ֆուտբոլիստ, հարձակվող, մարզիչ։ ԽՍՀՄ սպորտի վարպետ։
## Կենսագրություն
Ֆուտբոլ սկսել է խաղալ Լիբանանի մայրաքաղաք Բեյրութում։ Հանդես է եկել Հայկական «Շիրակ»/ Լենինական (1958-1959, 1965-1966) և «Սպարտակ»/«Արարատ» Երևան (1960-1964) ակումբներում։ 1960-1963 թվականների առաջնության բարձրագույն խմբի 103 խաղում խփել է 19 գոլ։ Մոսկվայի «Սպարտակում» հավաքներ է անցկացրել։

Աշխատել է որպես ավագ մարզիչ Աբովյանի «Կոտայք» (1978-1979), «Արարատ» (1983, 1990-1991), «Շիրակ» (1979) ակումբներում։ Եղել է Էրեբունի ՀՄՄ-ի գլխավոր մարզիչ (1996 թվականի սեպտեմբեր - 1997 թվականի մայիս)։ Աշխատել է «Մալաթիայի» մարզադպրոցում։

Մահացել է 2011 թվականին ինֆարկտից։

## Ծանոթագրություններ

## Արտաքին հղումներ
* 
* Профіль гравця footballdatabase.eu կայքում
* Профіль гравця «УКРАЇНСЬКИЙ ФУТБОЛ» կայքում
* Профіль footbook.ru կայքում

Կատեգորիա:Խորհրդային ֆուտբոլիստներ
Կատեգորիա:ԽՍՀՄ մարզիչներ
Կատեգորիա:ԽՍՀՄ սպորտի վարպետներ
Կատեգորիա:Արարատի ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Հայ ֆուտբոլային մարզիչներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Սրտի կաթվածից մահացածներ
Օտարու

, քաղաք և նավահանգիստ Ճապոնիայում՝ Հոկայդո պրեֆեկտուրայում։ Այն սահմանակցում է Իսիկարի ծովածոցի հետ և համարվում վերջինիս գլխավոր նավահանգիստը։ Բազում պատմական կառույցների շնորհիվ, քաղաքը դարձել է զբոսաշրջային կենտրոն։

2011 թվականի հուլիսի 31–ի տվյալների համաձայն, քաղաքի բնակչությունը կազմում է 131 706 մարդ, իսկ բնակչության խտությունը՝ 1 403 մարդ կիլոմետր քառակուսու հարաբերակցությամբ։ Քաղաքի տարածքը կազմում է 243.13 կմ2։

## Պատմություն
thumb|left|Օտարուն 1876 թվականին
thumb|Նախկին ճապոնիայի բանկի Օտարույի մասնաճյուղը, որը այժմ դարձել է թանգարան
Քաղաքը եղել է Այնու հնագույն ժողովրդի բնակավայրերից մեկը, իսկ անվանումը՝ "Օտարու"-ն, հավանաբար նշանակում է «Ավազոտ ափով հոսող գետ»։ 1865 թվականին ունեցել է գյուղի կարգավիճակ։ 1880 թվականին Հոկայդո պրեֆեկտուրայում  բացվել է առաջին երկաթ գիծը, որը միացնում էր Օտարու և Սապորո քաղաքները։

1899 թվականի հուլիսին Օտարուն վերածվել է նավահանգստի, որը պետք է դառնար Միացյալ Նահանգների և Մեծ Բրիտանիայի հետ առևտրական գոտի։

Օտարուն շարունակել է զարգանալ որպես Հոկայդո պրեֆեկտուրայի ֆինանսական և բիզնես կենտրոն։ 1922 թվականի օգոստոսի 1-ին ստացել է քաղաքի կարգավիճակ։

1924 թվականի դեկտեմբերի 26-ին, 600 տուփ պայթուցիկ տեղափոխող բեռնատար գնացքը պայթել է Տեմիյա կայարանոմ։ Պայթյունը վնասել է պահեստը, նավահանգստի սարքավորումները և շրջապատող տարածքը։ Տեղի կառավարությունը հայտարարել է, որ դժբախտ պատահարի արդյունքում զոհվել է առնվազն 94 և վնասվել 200 մարդ։

Երկրորդ համաշխարհային պատերազմի ընթացքում համակենտրոնացման ճամբար է եղել, որտեղ պահվել են Ալեուտները։

## Աշխարհագրություն
Օտարուն նավահանգստային քաղաք է Ճապոնական ծովի ափին՝ Սիրիբեսի ենթապրեֆեկտուրայի հյուսիսում։ Քաղաքի հարավային մասում առկա են զանազան լեռներ, որոնք բարձրությունից սուր անկյան տակ մխրճվում են ծովը։

### Հարևան բնակավայրեր
*Սիրիբեսի ենթապրեֆեկտուրա
**Յոիտի, Ակիգավա
*Իսիկարի ենթապրեֆեկտուրա
**Սապորո (Տեինեկու, Մինամիկու), Իսիկարի

## Կլիմա
Օտարույի կլիման մերձարևադարձային մուսսոնային է։





## Կրթություն
thumb|centre|800px|Քաղաքի համայնապատկերը բարձր դիրքից

### Համալսարաններ
#### Պետական
* Օտարույի տնտեսագիտական համալսարան

#### Մասնավոր
* Հոկայդոյի դեղագործական քոլեջ

### Ավագ դպրոցներ
#### Պետական
* Օտարուի Չորյո ավագ դպրոց
* Օտարուի Օույոու ավագ դպրոց
* Օտարուի տնտեսագիտական ավագ դպրոց
* Օտարուի տեխնոլոգիական ավագ դպրոց
* Օտարուի ձկնորսական ավագ դպրոց

#### Մասնավոր
* Ֆուտաբա Գակուեն ավագ դպրոց
* Հոկուսո ավագ դպրոց
* Օտարու Մեիհոու ավագ դպրոց

## Քույր քաղաքներ
*  Նախոդկա, Ռուսաստան
*  Դանիդին, Նոր Զելանդիա
*  Կոնսոու, Հարավային Կորեա

## Ծանոթագրություններ

## Արտաքին հղումներ
* 
* Պաշտոնական կայք 

Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Նոր Զելանդիայի դրամահատարան

**Նոր Զելանդիայի դրամահատարան** () մասնավոր սեփականությամբ ընկերություն Օքլենդում, (Նոր Զելանդիա)։ Այն Նոր Զելանդիայում մետաղադրամների միակ մասնավոր դրամահատարանն է, որը մետաղադրամի արտադրության համար ոսկի է ձեռք բերում միջազգային աղբյուրներից։ Ընկերությունը զբաղվում է թանկարժեք մետաղների առևտրով, այդ թվում՝ ոսկու ձուլակտորների առևտրով, այն նյութական պահուստի մատակարար է։

Օգտագործելով Հարավային խաղաղօվկիանոսյան դրամահատներ թեգ-լայնը (*tag-line "Minters of the South Pacific"*)՝ դրամահատարանն արտադրում է հավաքորդային և ձուլակտորային մետաղադրամներ խաղաղօվկիանոսյան ազգությունների համար, այդ թվում՝ Ֆիջիի, Կուկի կղզիների, Նյուեյի և Տուվալուի համար։

2000-ական թվականների վերջին ճգնաժամի ընթացքում Նոր Զելանդիայի դրամահատարանըը գրանցեց բիզնեսի զգալի աճ՝ օրական կատարելով մեկ ամսվա արժողությամբ գործարքներ, երբ ամերիկյան խոշոր ներդրումային բանկերը, ինչպիսին *Bear Stearns*-ն է, սնանկացան։

Դրամահատարանը չի արտադրում Նոր Զելանդիայի դոլարի թղթադրամներ կամ մետաղադրամներ, այդ մետաղադրամները Նոր Զելանդիայի պահուստային բանկի համար հիմնականում հատվում են Թագավորական դրամահատարանում և Կանադայի թագավորական դրամահատարանում։

## Ծանոթագրություններ

## Արտաքին հղումներ
* New Zealand Mint - Պաշտոնական կայք

Կատեգորիա:Դրամ
Կատեգորիա:Դրամագիտություն
Կատեգորիա:Դրամահատարաններ
Կատեգորիա:Մետաղադրամ
Կատեգորիա:Նոր Զելանդիայի շենքեր և կառույցներ
Ալկալա փողոց

**Ալկալա փողոց** (), Իսպանիայի մայրաքաղաք Մադրիդի տրանսպորտային կարևոր հանգույց, գործարար կենտրոն։ Փողոցը ձգվում է քաղաքի կենտրոնից մինչև հյուսիսարևելյան ծայրամասը։ Նրա երկարությունը 10.5 կմ է։

## Ձգվածություն
Ալկալա փողոցը սկսվում է Պուերտա դել Սոլ հրապարակից, որը Իսպանիայի ու Մադրիդի  բոլոր ճանապարհների պայմանական զրոյական կիլոմետրն է։ Այն ձգվում է Ամարիկա մայրուղուն զուգահեռ մինչև Իսպանիայի հրապարակ։

Ալկալան Մադրիդի ամենաերկար փողոցն է։ Այստեղ են տեղակայված Մադրիդի ամենահայտնի տեսարժան վայրերը` Պուերտա դել Սոլը, Անկախության հրապարակը, Ալկալա դարպասները և Սիբելես շատրվանը։ Փողոցի կենտրոնական հատվածն ավարտվում է մադրիդյան **M-30** տրանսպորտային օղակի հատումով։

Փողոցի երկրորդ հատվածը, որը հատում է Սյուդադ Լինեալ և Սան Բլաս շրջանները, հիմնականում առանձնանում է բնակելի տների բազմությամբ, սակայն քիչ չեն նաև առևտրական նշանակության շենքերը (հիմնականում` նորաձև խանութներ և առևտրական կենտրոններ)։ Փողոցն ավարտվում է Սան Բլաս շրջանում` **M-14** մայրուղու հատումով (Իսպանիայի հրապարակ)։

## Պատմություն
200px|մինի|ձախից|Ալկալա փողոց, Դևիդ Ռոբերտս, 1838
Ալկալա փողոցը Մադրիդի հնագույն փողոցներից մեկն է։ Այն շարունակվել է կառուցվել քաղաքի զարգացմանը զուգընթաց` ամեն ժամանակաշրջանում կրելով փոփոխություններ։ Այդ պատճառով մեր օրերում բնութագրվում է քաղաքային հստակ նախագծման բացակայությամբ։

Փողոցի առաջին ուրվագծերն ի հայտ են եկել 15-րդ դարի սկզբին այն ճանապարհի հիմքի վրա, որը ձգվում էր քաղաքի այն ժամանակների արևմտյան սահմանից` Պուերտա դել Սոլից։ Փողոցը ձգվում էր արևելք` դեպի Ալկալա դե Էնարես, հետագայում նաև Արագոն։ Սկզբնական շրջանում փողոցը կոչվել է *Ձիթենուտ*, քանի որ աչքի էր ընկնում ձիթենիների ծառերով։ Երբ Իզաբելա I թագուհին ավազակների հարձակումներից զերծ մնալու նպատակով հրամայում է հատել ծառերը, անվանումը կորցնում է իր նշանակությունը։

Քանի որ քաղաքի բնակչությունն աճում էր, մանավանդ երբ Մադրիդը 16-րդ դարում մայրաքաղաք է դառնում, նրա կենտրոնական հատվածում ազնվականները սկսում են շքեղ առանձնատներ ու եկեղեցիներ կառուցել, ինչի շնորհիվ հին ճանապարհը վերածվում է քաղաքային կարևոր փողոցի։ Անգլիացի գրող, ճանապարհորդ Հենրի Դևիդ Ինգլիսը 1837 թվականին այսպես է բնութագրել փողոցը. «Երկար, լայն փողոց, որ շրջապատված է անհավասար շինությունների հրաշալի շարքով»։

## Ծանոթագրություններ

## Արտաքին հղումներ
* Մադրիդի պատմություն 
* Զբոսաշրջությունը Մադրիդում
* Ալկալա փողոց 

Կատեգորիա:Մադրիդի փողոցներ
Արմիկ Դաշչի

**Արմիկ Դաշչի** (), իրանահայ ֆլամենկոյի վարպետ-կիթառահար, երգահան։ Նվագում է «նոր ֆլամենկո» («nuevo flamenco») ոճով։ Արմիկի բազմաթիվ ալբոմներ հայտնվել են «*[[Billboard]]*» ամսագրի «*Top New Age Albums*» ցուցանիշային աղյուսակի գագաթնակետում։

## Կենսագրություն
Արմիկ Դաշչի ծնվել է Իրանի Թավրիզ քաղաքում, հայկական ընտանիքում։ Երաժշտությամբ հետաքրքրվել է երեխա տարիքից։ Մանուկ հասակից սկսել է կիթառ նվագել։ Երկու տարում ավարտել է սոլֆեջիոյի ծրագիրը, 12 տարեկան հասակում եղել է պրոֆեսիոնալ ձայնագրող։ Երաժշտական  աշխատանքը  սկսել  է Թեհրանի գիշերային ակումբներում։ Չնայած վաղ կարիերան հիմնականում կենտրոնացված է եղել ջազի վրա, 1970-ական թվականներին Իսպանիա կատարած այցի և ուսումնառության ժամանակ Արմիկը բացահայտել է ֆլամենկոյի գեղեցկությունն ու գրավչությունը։ Իրանի իսլամական հեղափոխությունից հետո արտագաղթել է ԱՄՆ և հաստատվել Լոս Անջելեսում։ Թողարկել է բազմաթիվ երաժշտական ալբոմներ։ Արմիկի պնդմամբ՝ իր ստեղծագործական ոճի կայացման վրա ազդեցություն են գործել իսպանացի վիրտուոզ կիթառահար Պակո դե Լուսիայի կատարումները։

## Սկավառակագրություն
### Ստուդիո ալբոմներ
* 1994 - *Rain Dancer* 
* 1995 - *Gypsy Flame* 
* 1996 - *Rubia* 
* 1997 - *Malaga* 
* 1999 - *Isla del Sol* 
* 2001 - *Rosas del Amor* 
* 2002 - *Lost in Paradise* 
* 2003 - *Amor de Guitarra* 
* 2004 - *Romantic Dreams* 
* 2004 - *Piano Nights* 
* 2004 - *Treasures* 
* 2005 - *Cafe Romantico* 
* 2005 - *Mar de Sueños* 
* 2006 - *Mi Pasión* 
* 2006 - *Christmas Wishes* 
* 2007 - *Guitarrista* 
* 2008 - *A Day in Brazil* (Armik/Club Bolero)
* 2008 - *Barcelona* 
* 2009 - *Serenata* 
* 2010 - *Besos* 
* 2012 - *Casa De Amor* 
* 2012 - *Reflections* 
* 2013 - *Flames of Love* 
* 2013 - *Alegra* 
* 2014 - *Romantic Spanish Guitar, Volume 1* 
* 2014 - *Mystify* 
* 2015 - *Romantic Spanish Guitar, Volume 2* 
* 2015 - *La Vida* 
* 2016 - *Romantic Spanish Guitar, Volume 3*
* 2017 - *Enamor*
* 2018 - *Pacifica*
* 2019 - *Alchemy*
* 2020 - *Esta Guitarra (EP 5 songs)*
* 2021 - *Spanish Lover (EP 5 songs)*

### Հավաքածուներ
* 2003 - *The Best of Armik* 
* 2006 - *Desires: The Romantic Collection* 
* 2008 - *Fuego Gitana: The Nuevo Flamenco Collection* 
* 2014 - *Greatest Hits*
* 2016 - *Solo Guitar Collection*

### Այլ հավաքածուներ
* 1997 - *Gypsy Passion: New Flamenco* (Նարադա)
* 1998 - *Gypsy Soul: New Flamenco* (Նարադա)
* 1999 - *Obsession: New Flamenco Romance* (Նարադա)
* 2000 - *Guitar Greats: The Best of New Flamenco - Volume I* (Baja/TSR Records)
* 2002 - *Guitar Greats: The Best of New Flamenco - Volume II* (Baja/TSR Records)
* 2005 - *Bolero Gypsies: New Flamenco - Volume I* (Bolero Records)
* 2005 - *Music Fantasy: Volume I* (Bolero Records)
* 2006 - *Bolero Gypsies: New Flamenco - Volume II* (Bolero Records)
* 2009 - *Gypsy Spice: Best of New Flamenco* (Baja/TSR Records)
* 2013 - *Guitar Greats: The Best of New Flamenco - Volume III* (Baja/TSR Records)

## Ծանոթագրություններ

## Արտաքին հղումներ
* Արմիկ | Պաշտոնական կայք

Կատեգորիա:Իրանահայ կիթառահարներ
Կատեգորիա:Իրանցի կոմպոզիտորներ
Կատեգորիա:Ֆլամենկո ժանրի երաժիշտներ
Նարինե Անտոնյան

**Նարինե Կորյունի Անտոնյան** (), հայ մարզիկ, սեղանի թենիսի խաղացող, ԽՍՀՄ քառակի չեմպիոն զույգով (1981, 1983, 1984) և խառը զույգերով (1985) մրցաշարերում, Եվրոպայի քառակի չեմպիոն զույգով մրցաշարում (1980, 1984) և թիմային առաջնությունում (1980, 1984), «Բարեկամություն-84» մրցաշարի մեդալակիր զույգով առաջնությունում (1984)։ ԽՍՀՄ միջազգային կարգի սպորտի վարպետ (1979)։

## Կենսագրություն
Նարինե Անտոնյանը ծնվել է 1961 թվականի հունվարի 22-ին Երևանում։ Սեղանի թենիս խաղալ սովորեցրել է հայրը, երբ նա եղել է վեց տարեկան։ Յոթ տարեկանում սկսել է մարզվել Ռաֆայել Հարությունյանի գլխավորությամբ։ 1976-1978 թվականներին, մասնակցելով պատանեկան մրցաշարերի, յոթ անգամ դարձել է Եվրոպայի չեմպիոն տարբեր կարգերում և տարբեր տարիքային խմբերում։

1978 թվականին Նարինե Անտոնյանը Դույսբուրգում անցկացվող Եվրոպայի առաջնությունում նշել է իր նորամուտը ԽՍՀՄ ազգային հավաքականի կազմում և նվաճել բրոնզե մեդալ զույգով մրցաշարում։ Հետագայում Նարինե Անտոնյանն իր կարիերայի հիմնական հաջողություններին հասել է զույգով մրցաշարերում՝ հանդես գալով իր մշտական խաղընկերոջ՝ Վալենտինա Պոպովայի հետ։ Անտոնյանն ու Պոպովան երեք անգամ հաղթել են ԽՍՀՄ առաջնություններում և երկու անգամ դարձել Եվրոպայի չեմպիոն, ընդգրկվել «Բարեկամություն-84» մրցաշարի մրցանակակիրների թվում։ 1980 և 1984 թվականներին Նարինե Անտոնյանը և Վալենտինա Պոպովան ԽՍՀՄ հավաքականի կազմում հաղթել են Եվրոպայի առաջնություների թիմային մրցաշարերում։

1983 թվականին Նարինե Անտոնյանն ավարտել է Հայաստանի ֆիզկուլտուրայի պետական ինստիտուտը։ 1986 թվականին,, կապված երեխաների ծննդի հետ, երկար ժամանակ դադարեցրել է իր մարզական կարիերան։ 1993 թվականին Հայաստանի հավաքականի կազմում մասնակցել է Գյոտեբորգում անցկացված աշխարհի առաջնությանը։ Հետագայում տեղափոխվել է Գերմանիա և սկսել է հանդես գալ Հագեն քաղաքի ակումբի կազմում։

## Ընտանիք
* Քույրը՝ Էլմիրա Անտոնյան (ծնվել է 1955 թվականին), հայ մարզիկ (սեղանի թենիս), Եվրոպայի երկակի չեմպիոն թիմային առաջնություններում (1974, 1976), աշխարհի առաջնությունների մեդալակիր զույգով (1975) և խառը զույգերով (1975) առաջնություններում։

## Ծանոթագրություններ

## Աղբյուրներ
* 

Կատեգորիա:ԽՍՀՄ միջազգային կարգի սպորտի վարպետներ
Կատեգորիա:Հայ մարզիկներ
Անժեյ Չոլոկյան

**Անժեյ Չոլոկյան** (), խորհրդային բռնցքամարտիկ, ծանր քաշային կարգի ներկայացուցիչ։ 1980-ականների ողջ ընթացքում հանդես է եկել համամիութենական մակարդակով, մի շարք խոշոր միջազգային մրցաշարերի հաղթող և մրցանակակիր, ԽՍՀՄ առաջնության բրոնզե մեդալակիր, զինծառայողների շրջանում աշխարհի չեմպիոն, ԽՍՀՄ սպորտի միջազգային կարգի վարպետ։ Նաև հայտնի է որպես բռնցքամարտի մարզիչ։

## Կենսագրություն
Անժեյ Չոլոկյանը ծնվել է 1967 թվականի ապրիլի 15-ին ՀԽՍՀ-ում, սակայն դեռևս մանուկ հասակում, ընտանեկան հանգամանքներով, մշտական բնակության է տեղափոխվել Ադիգեյի ինքնավար մարզի Մայկոպ քաղաք։ 1980-1984 թվականներին սովորել է Մայկոպի թիվ 8 միջնակարգ դպրոցում, 1985-1988 թվականներին ծառայել ԽՍՀՄ զինված ուժերում, գտնվելով Դոնի Ռոստովի 85-րդ սպորտային վաշտի դիրքում։

Ակտիվորեն զբաղվել բռնցքամարտով սկսել է վաղ մանկությունից, վերապատրաստվել է Մայկոպի թիվ 2 մանկապատանեկան մարզադպրոցում՝ վաստակավոր մարզիչ Վլադիմիր Նիկոլաևիչ Օվչիննիկովի ղեկավարությամբ։ Եղել է Ադիգեյի «Սպարտակ» կամավոր մարզական ընկերության խորհրդի և Ռոստովի բանակի մարզական ակումբի կազմում։

Առաջին անգամ իր մասին հայտարարել է 1983 թվականին՝ հաղթելով Ուլյանովսկում կայացած ԽՍՀՄ պատանիների առաջնությունում։ Մեկ տարի անց հաղթանակ տարավ Տաշքենդում ԽՍՀՄ դպրոցականների ամառային սպարտակիադայում, ևս մեկ տարի անց լավագույնը դարձավ Պենզայում կայացած ԽՍՀՄ պատանեկան առաջնությունում, նվաճեց Մոնղոլիայի «Բարեկամություն» միջազգային մրցաշարը, հանդես եկավ Ռումինիայում կայացած պատանեկան աշխարհի առաջնությունում, որտեղ ծանր քաշային կարգում կարողացավ հասնել քառորդ եզրափակիչ՝ պարտվելով միայն ապագա եռակի օլիմպիական չեմպիոնին տիտղոսակիր կուբացի բռնցքամարտիկ Ֆելիքս Սավոնին։

1986 թվականին Չոլոկյանը ոսկե մեդալներ է նվաճել Նովոռոսիյսկում ԽՍՀՄ երիտասարդական առաջնությունում և Չելյաբինսկում ՌՍՖՍՀ ժողովուրդների ամառային սպարտակիադայում։ Հաջորդ մրցաշրջանում Կաունասում կայացած ԽՍՀՄ առաջնությունում գրավել է երրորդ տեղը՝ կիսաեզրափակիչում զիջելով չեչեն բռնցքամարտիկ Ռամզան Սեբիևին։ Ընդգրկվել է խորհրդային ազգային հավաքականի կազմում և ելույթ է ունեցել Թաիլանդի թագավորի Գավաթում, կարողացել է դուրս գալ եզրափակիչ և ստացել արծաթե արժանապատվության պարգև, վճռորոշ մենամարտում պարտություն է կրել հոլանդացի Առնոլդ Վանդերլիդեից։ Բացի այդ, հաղթանակ է տարել աշխարհի առաջնությունում Դոնի Ռոստովի բարեկամ բանակների շարքում։

Ընդամենը սիրողական օլիմպիական բռնցքամարտում անցկացրել է 378 մարտ, որոնցից 329-ում հաղթել է։ Մարզական ակնառու նվաճումների համար արժանացել է «ԽՍՀՄ սպորտի միջազգային կարգի վարպետ» պատվավոր կոչմանը։

Մարզական կարիերան ավարտելուց հետո 1989 թվականից Մայկոպում զբաղվել է բիզնեսով և մարզչական գործունեությամբ։

1999 թվականին վերադարձել է մարզումների և Ռուսաստանի Պրոֆեսիոնալ բռնցքամարտի ֆեդերացիայի աջակցությամբ ցանկացել է մենամարտել ամերիկացի հայտնի ծանրորդ Մայք Թայսոնի հետ։ Բանակցություններ էին ընթանում, տասը ռաունդանոց մենամարտը պետք է տեղի ունենար Լոս Անջելեսում շուրջ երեք միլիոն դոլար մրցանակային ֆոնդի հետ. այդ գումարները հավաքվում էին Չոլոկյանի հովանավորների և գործընկերների կողմից։ Սակայն արդյունքում մարտն այդպես էլ չկայացավ։

## Ծանոթագրություններ

## Արտաքին հղումներ
* Чолокян Анжей Богосович  — информационная справка на сайте СДЮШОР № 1 г. Майкопа

Կատեգորիա:ԽՍՀՄ միջազգային կարգի սպորտի վարպետներ
Կատեգորիա:Հայ բռնցքամարտիկներ
Վարդան Պետրոսյան (ֆուտբոլիստ)

**Վարդան Արթուրի Պետրոսյան** (), հայ ֆուտբոլիստ, հարձակվող։ «Ալաշկերտ» ակումբի կազմում հանդես է գալիս Առաջին լիգայում։

## Ակումբային կարիերա
Վարդան Պետրոսյանը «Փյունիկի» սան է։ 2007 թվականին խաղացել է հիմնական կազմում՝ երկրորդ թիմի կազմում պարբերաբար խաղալով Առաջին լիգայում։ «Կապույտների» կազմում անցկացրած 2 մրցաշրջանի ընթացքում, մասնակցել է 34 խաղի՝ 17 հանդիպում յուրաքանչյուր մրցաշրջանում։ 2008 թվականի մրցաշրջանի սկզբում եղել է հիմնական կազմի խաղացող, բայց հետագայում կորցրել է իր տեղը և առաջնության խաղերին միայն դուրս է եկել փոխարինման։ Մրցաշրջանի ավարտից հետո Պետրոսյանը հեռացել է ակումբից։

Որոշ ժամանակ խաղալով «Արարատի» կազմում՝ Պետրոսյանը 2009 թվականի տեղափոխվել է վերակազմավորված «Իմպուլս» ակումբ։ Նույնիսկ մի ամբողջ մրցաշրջան չխաղալով ակումբում՝ հեռացել է թիմից։ Դրա պատճառը եղելէ հակառակորդի հետ խաղում թիմին օգնելու ունակությունների բացակայությունում։

2011 թվականի մրցաշրջանի ավարտին Հայաստանում հիմնադրվել է երկու ակումբ՝ «Ալաշկերտը» և «Կինգ Դելյուքսը»։ Պետրոսյանը պայմանագիր է կնքել Աբովյան քաղաքի ակումբի հետ։ Առաջնությունն սկսվել է հաջողությամբ, և թիմը հավակնել է զբաղեցնել 1-ին հորիզոնականը ու անցնել ավելի բարձր դիվիզիոն։ Թիմը որոշ ժամանակ պահպանել է առաջին հորիզոնականը և ունեցել փոքր առավելություն։ Սակայն մի քանի խաղից հետո նրան հասել են մրցակիցները, որոնցից գլխավորը եղել է «Ալաշկերտը»։ 17-րդ տուրում կայացել է որոշիչ հանդիպում մրցաշարային աղուսյակում առաջատարի տեղի համար, որտեղ «Կինգ Դելյուքսը» պարտություն է կրել։ 18-րդ տուրում թիմը ոչ-ոքի է խաղացել առաջնության վերջին տեղն զբաղեցրած թիմի հետ, իսկ մի քանի օր հետո ակումբի ղեկավարությունը հայտարարել է առաջնությունից ակումբի դուրս գալու և կազմալուծման մասին։ Պետրոսյանը պայմանագիր է կնքել «Ալաշկերտի» հետ, որը դարձել է ավելի բարձր դիվիզիոն անցնելու միակ թեկնածուն։

## Ձեռքբերումներ
*  «Փյունիկ»
**Հայաստանի չեմպիոն – 2007, 2008
** Հայաստանի սուպերգավաթի դափնեկիր – 2007, 2008

## Ծանոթագրություններ

## Արտաքին հղումներ
* Ֆուտբոլիստի էջը ՀՖՖ պաշտոնական կայքում
* Ֆուտբոլիստի էջը footballdatabase.eu կայքում
* 

Կատեգորիա:Հայ ֆուտբոլիստներ
Անիտա Զախարյան

**Անիտա Զախարյան** (), հայկական ծագմամբ ամերիկացի մարզուհի, սեղանի թենիսիստուհի, ԽՍՀՄ քառակի չեմպիոն․ միայնակ (1984, 1986), զուգախաղ (1979, 1980), թիմային մրցումներում Եվրոպայի չեմպիոն (1984), «Բարեկամություն-84» մրցույթի մրցանակակիր՝ զուգախաղում (1984)։ ԽՍՀՄ սպորտի միջազգային կարգի վարպետ (1979)։

## Կենսագրություն
Անիտա Զախարյանը ծնվել է 1962 թվականի հոկտեմբերի 23-ին Երևանում՝ սպորտային մարմնամարզության խորհրդային մարզիչ Լեոնիդ Զախարյանի ընտանիքում։ Սկսել է սեղանի թենիսով զբաղվել մոր, այդ մարզաձևով ԽՍՀՄ բազմակի չեմպիոնուհի Սյուզաննա Զախարյանի (Առաքելյան) ղեկավարությամբ։ 1970 թվականների վերջին մի քանի անգամ դարձել է ԽՍՀՄ-ի և Եվրոպայի պատանիների առաջնության չեմպիոն։

1978 թվականին ԽՍՀՄ ազգային հավաքականում նորամուտը նշեց Դույսբուրգի Եվրոպայի առաջնությունում, որտեղ Սարգիս Սարխայանի հետ միասին հասավ կիսաեզրափակիչ խառը զուգախաղում և նվաճեց այդ մրցումների բրոնզե մեդալը։ 1979 և 1980 թվականներին Լյուդմիլա Բակշուտովայի հետ հաղթել է կանանց զուգախաղի ԽՍՀՄ առաջնությունում։

1986 թվականին կրկին հաղթել է ԽՍՀՄ-ի անհատական առաջնությունում, որից հետո ստիպված է եղել ընդհատել իր ելույթները՝ կապված երեխայի ծննդյան հետ։

1989 թվականին տեղափոխվել է ԱՄՆ, որտեղ վերսկսել է մարզական կարիերան։ 1991-1996 թվականներին մասնակցել է ԱՄՆ առաջնություններին, 1994 թվականին այդ երկրի հավաքականի կազմում հանդես եկել Աշխարհի գավաթում։

Հետագայում մարզչական գործունեությամբ է զբաղվել «Gilbert Table Tennis Center»-ում (Լոս Անջելես)։

## Ծանոթագրություններ

## Արտաքին հղումներ
* Статистика на сайте Федерации настольного тенниса США
*https://web.archive.org/web/20100619133439/http://saef.us/aboutus.html Спортивная биография (в разделе «Board of Directors»)

Կատեգորիա:ԽՍՀՄ միջազգային կարգի սպորտի վարպետներ
Կատեգորիա:Հայ թենիսիստներ
Ձյոեցու

, քաղաք Ճապոնիայում՝ Նիգատա պրեֆեկտուրայում։

2018 թվականի հոկտեմբերի 1-ի տվյալների համաձայն, քաղաքի բնակչությունը կազմում է 193 517 մարդ, իսկ բնակչության խտությունը՝ 123,2 մարդ/կմ2։ Քաղաքը զբաղեցնում է 973,81 կմ2 տարածք։ Ձյոեցուն սահմանակցում է Ճապոնական ծովին։ Հայտնի է իր ձնառատ ձմեռներով, սակուրայի ամենամյա փառատոնով, *[[սակե]]ով* և *Կոսիհիկարի* բրինձով։

## Աշխարհագրություն
Ձյոեցուն գտնվում է Նիգատա պրեֆեկտուրայի հարավ-արևմուտքում։ Հարավում սահմանակցում է Նագանո պրեֆեկտուրայի հետ, իսկ հյուսիսում՝ Ճապոնական ծովի։ Գտնվում է պրեֆեկտուրայի վարչական կենտրոն համարվող Նիգատա քաղաքից 133 կիլոմետր հեռավորության վրա և Տոյամա քաղաքից 139 կիլոմետր հեռավորության վրա։

### Լեռներ
Ձյոեցուն շրջապատված է Ճապոնական Ալպեր լեռնային համակարգով։ Այստեղ գտնվում են մի քանի նշանակալի լեռներ։

*Կասուգայամա՝ լեռ, որի վրա գտնվում էր համանուն Կասուգայամա ամրոցը՝ «դայմիո»-ի նախկին նստավայրը
*Կանայայամա՝ լեռնադահուկային սպորտի ծննդավայրը Ճապոնիայում
*Յոնեյամա՝ սուրբ լեռ, որը համարվում է «Էչիգոյի Ֆուձիյամա լեռը»
*Հիսիգատաեյամա՝ ամենամյա «Մոմի ուղղի ()» փառատոնի անցկացման վայրը

### Հարևան բնակավայրեր
*Նիգատա պրեֆեկտուրա
**Կասիվաձակի
**Տոկամատի
**Իտոիգավա
**Մյոկյո
*Նագանո պրեֆետուրա
**Լիյամա
**Սակաե


File:Takada castle ruins.JPG|Տակադա ամրոցի պատկերը գիշերով
File:Central Naoetsu.JPG|Նաոեցու կենտրոնական շրջանի պատկերը
File:Central Takada (Joetsu).JPG|Տակադա կենտրոնական շրջանի պատկերը


### Կլիմա
Ձյոեցույի կլիման մերձարևադարձային մուսսոնային է (Կյոպպենի կլիմաների դասակարգում *Cfa*)։ Միջին տարեկան ջերմաստիճանը կազմում է 13.4&nbsp;°C։ Տարեկան տեղումների քանակը կազմում է 2599&nbsp;մմ, իսկ ամենատեղումնալի ամիսը սեպտեմբերն է։ Ամենատաք ամիսն է համարվում օգոստոսը, երբ միջին ջերմաստիճանը հասնում է  26.0&nbsp;°C-ի։ Ամենացուրտ ամիսն է համարվում հունվարը, երբ միջին ջերմաստիճանը կազմում է 2.2&nbsp;°C։

## Բնակչություն
Ձյոեցույի բնակչության շարժը ներկայացված է աղյուսակում։

## Քույր քաղաքներ
*՝ Լիլիենֆելդ, Ավստրալիա
*՝ Պհոհան, Հյուսիսային Գյոնգսանգ, Հարավային Կորեա
*՝ Հունչուն, Գիրին, Չինաստան

## Ծանոթագրություններ

## Գրականություն
*

## Արտաքին հղումներ
*Official Website 
*Jōetsu Tourism Promotion Division

Կատեգորիա:Բնակավայրեր այբբենական կարգով
Կատեգորիա:Ճապոնիայի հատուկ քաղաքներ
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Մատիտեղ ջրային

**Մատիտեղ ջրային** (), մատիտեղազգիների ընտանիքին պատկանող դեղաբույս։

## Նկարագրություն
Թույլ զարգացած առանցքային արմատով միամյա խոտաբույս է, որի բարձրությունը 30-90 սմ է։ Ամբողջաեզր, ալիքաձև, հաճախ մուգ գորշ բծերով տերևները կարճ կոթուններով նշտարաձև են։ Ցողունի և ճյուղերի գագաթներին հավաքված են մանր չորսանդամ ծաղիկները, որոնք առաջացնում են բարակ փուխր հասկանման ծաղկաբույլեր։ Գեղձիկներով պատված ծաղկապտի թերթիկները սպիտակավուն են կամ կանաչավարդագույն։ Մի կողմից ուռուցիկ, մյուս կողմից տափակ պտուղը սև ձվաձև ընկուզիկ է։

## Տարածվածություն
Որպես մոլախոտ աճում է առուների եզրերին։ Հանդիպում է Լոռու, Տավուշի, Արմավիրի, Գեղարքունիքի, Սյունիքի մարզերում։ Թունավոր բույս է։

## Նշանակություն
Բուժական նպատակներով օգտագործում են բույսի վերգետնյա մասը, որը հավաքում են ծաղկման շրջանում՝ մինչև ցողունների կարմրելը։ Բույսի բոլոր մասերը թարմ վիճակում ունեն սուր պղպեղի համ և օգտագործվում են որպես համեմունք։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Հնդկացորենազգիներ
Կատեգորիա:Միամյա բույսեր
Կատեգորիա:Խոտաբույսեր
Կատեգորիա:Թունավոր բույսեր
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
Լուիս Մադրիգալ

**Լուիս Գիլերմո Մադրիգալ Գուտերես** (, ), մեքսիկացի ֆուտբոլիստ, «Մոնտերեյ» ակումբի հարձակվող։

## Ֆուտբոլային կարիերա
Մադրիգալը «Մոնտերեյ» ֆուտբոլային ակադեմիայի ակումբի սան է։ 2011 թվականի հոկտեմբերի 8-ին «Էստուդիանտես Տեկոսի» դեմ խաղում, նա իր դեբյուտն է նշել մեքսիկական առաջնությունում։ Նույն թվականին Լուիսը դարձել է Ամառային մրցաշրջանի չեմպիոն։ 2013 թվականի մարտի 31-ին Պումաս ակումբի դեմ խաղում Մադրիգալը խփել է իր առաջին գոլը «Մոնտերեի» կազմում:.  Լուիսը 3 անգամ հաղթել է ԿՈՆԿԱԿԱՖ չեմպիոնների լիգան։

2014 թվականի սկզբին Մադրիգալը վարձավճարով տեղափոխվել է «Ատլանտե» ակումբ։ Հունվարի 6-ին «Լեոնի» դեմ խաղում նա իր դեբյուտն է նշել նոր ակումբի կազմում։ Ապրիլի 14-ին «Սանտոս Լագունայի» դեմ խաղում դարձել է դուբլի հեղինակ` նոր ակումբում իր առաջին գոլերը խփելով.:

2015 թվականի ամռանը Մադրիգալը վարձավավճարով տեղափոխվել է «Կերետարո»։ Օգոստոսի 12-ին «Սանտոս Լագունայի» դեմ խաղում իր դեբյուտն է նշել նոր ակումբում.: «Մոնտերեյ» վերադառնալուց հետո Լուիսը 2 անգամ վարձավճարով տեղափոխվել է «Միներոս դե Սակատեկաս» և «Ալեբրիխես դե Օահակա» ակումբներ։

## Միջազգային կարիերա
2009 թվականին Մադրիգալը Նիգերիայում մասնակցել է աշխարհի երիտասարդական առաջնությանը։ Մրցաշարում նա խաղացել է Շվեյցարիայի, Բրազիլիայի, Ճապոնիայի և Հյուսիսային Կորեայի դեմ խաղերում։ Կորեացիների դեմ խաղում Լուիսը դարձել է գոլի հեղինակ։

2013 թվականին Մեքսիկայի երիտասարդական հավաքականի կազմում Մադրիգալը դարձել է ԿՈՆԿԱԿԱՖ-ի երիտասարդական հավաքականի առաջնության չեմպիոն։ Մրցաշարի ընթացքում նա խաղացել է Ջամայկայի, Կյուրասաոյի և երկու անգամ` Սալվադորի հավաքականների դեմ։ Նույն թվականին Լուիսը մասնակցել է Տուլոնում կայացած մրցաշարին։ 2013 թվականի ամռանը Մադրիգալը երիտասարդական թիմի հետ մեկնել է Թուրքիա` մասնակցելու աշխարհի գավաթի առաջնությանը։ Մրցաշարում նա մասնակցել է Պարագվայի դեմ խաղում։

## Ձեռքբերումներ
**Ակումբային**

 «**Մոնտերեյ**»
* Մեքսիկայի ֆուտբոլի առաջնություն-Ամառային մրցաշրջան, 2010
* ԿՈՆԿԱԿԱՖ չեմպիոնների լիգայի հաղթող-2010/2011
* ԿՈՆԿԱԿԱՖ չեմպիոնների լիգայի հաղթող-2011/2012
* ԿՈՆԿԱԿԱՖ չեմպիոնների լիգայի հաղթող-2012/2013

**Միջազգային**
 **Մեքսիկայի մինչև 20 տարեկանների երիտասարդական հավաքական**
* Երիտասարդական հավաքականների ԿՈՆԿԱԿԱՖ առաջնություն-2013

## Ծանոթագրություններ

## Արտաքին հղումներ
* 
* 
* Team profile 

Կատեգորիա:Տղամարդկանց ֆուտբոլի հարձակվողներ
Կատեգորիա:Մեքսիկացի ֆուտբոլիստներ
Կատեգորիա:Մոնտեռեյի ֆուտբոլիստներ
Հայաստանի լեռներ

Հայաստանը ներկայացվում է բազմաթիվ լեռներով և հանգած հրաբուխներով։ Լեռների և հրաբուխների քանակը հասնում է 309-ի, Լեռնաշղթաներինը՝ 42-ի։ Հայաստանի ամենաբարձր լեռը Արագածն է, որի բարձրությունը հասնում է 4094 մետրի։

## Լեռներ

## Պատկերասրահ

Պատկեր:27 - Le mont Aragats.JPG|Արագած լեռան գագաթը
Պատկեր:KapanGareginNzhdeh.jpg|Խուստուփ
Պատկեր:Mount Thezhler.jpg|Թեժլեռ
Պատկեր:Artavaz (mount).jpg|Արտավազ
Պատկեր:Mount ara.jpg|Արայի
Պատկեր:Achkasar3.jpg|Աչքասար
Պատկեր:Arteni Volcano2.jpg|Արտենի (լեռնազանգված)


## Տես նաև
* Հայաստանի լեռնաշղթաներ
* Հայաստանի հրաբուխների ցանկ
* Հայաստանի քարանձավներ
* Հայաստանի հարթավայրեր
* Հայաստանի գետեր
* Հայաստանի աշխարհագրություն

## Ծանոթագրություններ

*
Կատեգորիա:Ցանկեր:Հայաստան
Բավեղ պալարավոր

**Բավեղ պալարավոր** (), խուլեղինջազգիների ընտանիքին պատկանող դեղաբույս։

## Նկարագրություն
Հաստացած արմատներով, մեղրատու բազմամյա խոտաբույս է։  50-150 սմ բարձրությամբ մերկ, մուգ մանուշակագույն ցողունների վրա աճում են ամբողջական, ստորին մակերեսը թավոտ տերևները։ Վերին նստատադիր տերևները նշտարաձև են, ստորինները՝ երկարակոթ, աղեղնաեզր, եռանկյունաձև-սրտաձև։ Երկար, հասկանման ծաղկաբույլեր կազմող մուգ վարդագույն կամ մանուշակագույն, երկշուրթ ծաղիկները աճում են խիտ օղակներով։ Կոշտ մազիկներով ծածկված ծաղկակիցները գծային-բզաձև են։ Բաժակը մերկ է, բաժակից կրկնակի երկար պսակը՝ փափկաթավ։ Պտուղները վերին մասը մազապատ ընկուզիկներ են։

## Տարածվածություն
Աճում է ստորին և միջին լեռնային գոտիների չոր վայրերում, թփուտներում, մարգագետիններում, անտառաեզրերին։ Տարածված է Հայաստանի բոլոր մարզերում։

## Նշանակություն
Բուժական նպատակներով օգտագործում են կանաչ զանգվածն ու պալարները։ Պալարների եփուկն կիրառում են արյունալուծի դեպքում, իսկ արմատների և պալարների փոշու միջոցով բուժում են թարախային վերքերը։

## Ծանոթագրություններ

Կատեգորիա:Դեղաբույսեր
Կատեգորիա:Խոտաբույսեր
Կատեգորիա:Մեղրատու բույսեր
Կատեգորիա:Ծածկասերմեր
Կատեգորիա:Բազմամյա բույսեր
Կատեգորիա:Շրթնածաղկավորներ
Կատեգորիա:Արմատապտուղներ
Էդգար Վարդանյան

**Էդգար Վարդանյան** (), լատվիացի հայազգի ֆուտբոլիստ, Յուրմալայի «Սպարտակի» և Լատվիայի հավաքականի կիսապաշտպան։

## Կարիերա
«Սկոնտո-2» ակումբի սան (ավելի ուշ՝ «Մուլտիբանկ»), առաջին մարզիչը՝ Վիկտոր Վիցեխովսկին։ 2010 թվականին տեղափոխվել է Լատվիայի ՄԵՏՏԱ ակումբ։ 2011 թվականին ճանաչվել է Լատվիայի առաջին լիգայի լավագույն ֆուտբոլիստ։ 2014 թվականին ճանաչվել է ՄԵՏՏԱ ակումբի լավագույն ֆուտբոլիստ։ 2017 թվականին տեղափոխվել է Յուրմալայի «Սպարտակ»։

Հանդես է եկել Լատվիայի տարբեր հավաքականներում, 2012 թվականին Լատվիայի մինչև 19 տարեկանների հավաքականի կազմում մասնակցել է համագործակցության գավաթին։ 2017 թվականի հունիսի 9-ին Պորտուգալիայի դեմ խաղում նորամուտը նշել Է Լատվիայի հավաքականում։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Լատիշ ֆուտբոլիստներ
Կատեգորիա:Լատվիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հայրենիք (սեփականություն)

**Հայրենիք**, սեփականության իրավունքի հիմնական տեսակը միջնադարյան Հայաստանում:

Ըստ Մխիթար Գոշի դատաստանագրքի, բոլոր հողերի գերագույն սեփականատերը թագավորն էր։ Գոշի այս սահմանման հիմքում ընկած էր այն, որ դեռևս Արշակունիների ժամանակներից Հայաստանում այդպես է եղել և այդպես պետք է շարունակվեր։ Դատաստանագրքում սեփականության իրավունքի սուբյեկտներ են ճանաչվում նաև այլ թե՛ աշխարհիկ, թե՛ հոգևոր անձինք։ Այսպիսով, սեփականության իրավունքի առաջին և հիմնական տեսակը հայրենիքն էր, որը ձեռք էր բերվում «սրով» կամ «առքով»։ Եկեղեցուն և վանքերին պատկանող հողերը նույնպես համարվել են հայրենակալվածքային սեփականություն։ «Հայրենիք» տերմին միարժամանակ նշանակում էր ոչ միայն տվյալ հողատիրության կատեգորիան, այլև ընդհանրապես սեփականություն կազմող գույքը, լիներ այն կալվածք, այգի, դաշտ կամ տուն, ջրաղաց, ոռոգման ցանց և այլն։

## Տես նաև
* Գանձագին
* Պարգևական
* Մայրենիք

## Գրականություն

* А.М. Айкянц. История развития частного права в Армении. Ереван. 2006. С. 120

## Ծանոթագրություններ

Կատեգորիա:Հայաստանի սեփականության իրավունք
Սառա Բաթլեր

**Սառա Բաթլեր** (, ), ամերիկացի դերասանուհի։

## Կենսագրություն
Սարա Բատլերը ծնվել է Վաշինգտոն նահանգի փոքր քաղաքներից մեկում։ Դերասանական կարիերան սկսել է հարազատ քաղաքում։ Թատրոնի հանդեպ հետաքրքրությունը ստիպել  է նրան հրաժարվել սպորտից, որը նույնպես դուր էր գալիս նրան։

Դպրոցներում և քաղաքներում նրա թատերական ներկայացումները հաջողություն են բերել նրան։ Սարան որոշել է դառնալ պրոֆեսիոնալ դերասանուհի։ Լոս Անջելեսում քոլեջն ավարտելուց հետո մեկուկես տարի սովորել է թատրոնի և կինոյի վարպետություն՝ Հարավային Կալիֆոռնիայի համալսարանում։ Մեկ տարի Սարան աշխատել է Դիսնեյլենդում՝ որպես «Գեղեցկուհի»։ Դրանից հետո սկսել է նրա կարիերան կինոյում և թատրոնում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Սամիր Աբդուլով

**Սամիր Ջամալ օղլի Աբդուլով** (, ), ադրբեջանցի ֆուտբոլիստ, հարձակվող։ Խաղում է Ադրբեջանի առաջին դիվիզիոնի «Շուշա» ֆուտբոլային ակումբում։

## Կենսագրություն
Սամիր Աբդուլովը ծնվել է 1987 թվականի մայիսի 8-ին Սումգայիթ քաղաքում։ 1995 թվականին սկսել է ֆուտբոլով զբաղվել Սումգայիթի ֆուտբոլի դպրոցում, վաստակավոր 
մարզիչ Թոֆիգ Ռզաևի և Աղամուս Բագիրովի ղեկավարությամբ։ Այստեղ անց է կացրել 8 տարի։ Ադրբեջանի միջազգային համալսարանի ժուռնալիստիկայի ֆակուլտետի շրջանավարտ է, որտեղ սովորել է 2004-2008 թվականներին։ 2013 թվականին ընտանիք է կազմել, ունի մեկ որդի։

## Ակումբային կարիերա
Սամիր Աբդուլովը Սումգայիթի ֆուտբոլի դպրոցի սան է։ Իր պրոֆեսիոնալ կարիերայի առաջին տարիները ֆուտբոլիստն անց է կացրել Սումգայիթի «Ղազար-Սումգայիթ» և «Գյանջլարբիրլիյի» ակումբներում։ Հետագայում խաղացել է նաև Եվլախի «Քարվան», Զագաթալայի «Սումգայիթ», Բաքվի «Ազալ», «Գյանջա» և «Սումգայիթ» ակումբներում։

2012 թվականի ամռանը տեղափոխվել է Ադրբեջանի առաջին դիվիզիոնում հանդես եկեղ «Նեֆթչալա» ակումբ։ 2014 թվականի փետրվարին, ձմեռային տրանսֆերի պատուհանի ժամանակ կես տարով պայմանագիր է կնքել առաջին դիվիզիոնի մեկ այլ` «Շուշա» ֆուտբոլային ակումբի հետ։

### Առաջնություն
Ադրբեջանի առաջնության մասնակցության վիճակագրությունն ըստ խաղաշրջանների.

### Գավաթ
Ադրբեջանի գավաթի մասնակցության վիճակագրությունն ըստ խաղաշրջանների.

## Ձեռքբերումներ
**Քարվան**
* 2006 թվական - Ադրբեջանի Բարձրագույն խմբի առաջնության արծաթե մեդալակիր
* 2006 թվական - Ադրբեջանի Գավաթի եզրափակիչ
* 2007 թվական - Ադրբեջանի Բարձրագույն խմբի առաջնության բրոնզե մեդալակիր

**Նեֆթչալա**
* 2014 թվական - Ադրբեջանի Առաջին խմբի առաջնության արծաթե մեդալակիր

## Ծանոթագրություններ
Արփիար Ասլանյան

**Արփիար Ասլանյան** (, ), ի ծնե՝ **Արփիար Լևոնի Ասլանյան** (), ֆրանսահայ հակաֆաշիստ, Երկրորդ համաշխարահային պատերազմի տարիների ընթացքում եղել է դիմադրության շարժման անդամ։

## Կենսագրություն
ձախից|մինի|Վառվառա Ասլանյանը` Արփիարի մայրը
աջից|մինի|Լուիզան և Արփիարը Ֆրանսիայում

### Վաղ տարիներ
Արփիար Լևոնի Ասլանյանը ծնվել է 1895 թվականի փետրվարի 16-ին Վաղարշապատ քաղաքում՝ Լևոն և Վառվառա Ասլանյանների ընտանիքում։ Ավագ եղբայրը Դերենիկն էր, իսկ քույրը Արփիկն էր։ Հայրը դպրոցի տնօրեն էր և աշխատում էր Էջմիածնի վանքի գրադարանում։ Արփիարը իրավագիտական կրթություն է ստացել ռուսական համալսարաններից մեկում։ Համարվել է «Հայ Յեղափոխական Դաշնակցություն» կուսակցության անդամ։ Հոկտեմբերյան հեղափոխությունից հետո տեղափոխվել է Թավրիզ, որտեղ 1923 թվականին ամուսնացել է Լուիզա Գրիգորյանի հետ, որը նրանից տասը տարի երիտասարդ էր։

### Կյանքը Ֆրանսիայում
1923 թվականին Լուիզայի հետ մեկնել են Փարիզ և իրենց հետ տարել են նաև Լուիզայի մորը՝ Մարիամին, և քրոջը՝ Արշալույսին։ Լուիզան ցանկանում էր ստանալ իր երաժշտական կրթությունը Ֆրանսիայում՝ քանի որ տարված էր դաշնամուրի խաղով։ Վերջինիս ուսումը ապահովելու համար՝ Արփիարը բանվորական աշխատանք է կատարել՝ քանի որ չէր գտել իրավաբանական աշխատանք։

1940 թվականին համալրել է «Ֆրանսիայի կոմունիստական կուսակցության» շարքերը։

### Ֆրանսիական դիմադրություն
1940 թվականին իր հարսնացուի հետ միասին համալրել է Ֆրանսիական դիմադրության շարքերը։ Ասլանյանները ձեռնարկել են ընդհատակյա արտադրություն և ֆրանսիական պարտիզաններին մատակարարել են զենք։ Արփիարը ծանոթ է եղել այլ դիմադրության հայ մասնակիցների հետ, ինչպիսիք էին Միսաք Մանուկյանը, Մելինե Մանուկյանը, Արպեն Դավթյանը, Հայկ Դպիրյանը, Շագ Տատուրյանը և այլք։

### Ձերբակալություն, համակենտրոնացման ճամբար և մահ
1944 թվականի հուլիսի 26-ին Ասլանյանները ձերբակալվել են Գեստապոյի գործակալների կողմից, իսկ Լուիզայի օրագրերը և ձեռագրերը, այդ թվում նաև՝ *«Histoire de la Resistance»*-ը («Դիմադրության պատմություն») և *«La Chute de Paris»*-ը («Փարիզի անկումը»), այրվել են նացիստների կողմից։ Նույն թվականի օգոստոսի 15-ին նրանց Թուլուզից տեղափոխել են Բուխենվալդ, ինչից հետո Արփիարին բանտարկել են «Դորա Միթելբաու» համակենտրոնացման ճամբարում՝ բաժանելով նրան կնոջից։ Լուիզային տեղափոխել են Ռավենսբրյուկ։

1945 թվականի հունվարի 30-ին անհայտ պատճառով մահացել է Լուիզան։ Փետրվարի 15-ին Արփիարը համակենտրոնացման ճամբարում մահապատժի է ենթարկվել։

## Տես նաև
* Հայերը Ֆրանսիայում

## Ծանոթագրություններ

## Արտաքին հղումներ
* Les Arméniens dans la Résistance en France 
* Arméniens Morts pour la France  

Կատեգորիա:Երկրորդ համաշխարհային պատերազմին մասնակցած հայեր
Կատեգորիա:Ֆրանսահայ կոմունիստներ
Կատեգորիա:Ֆրանսիայի դիմադրողական շարժման մասնակիցներ
Խորեն Ինջյան

**Խորեն Սիմոնի Ինջյան** (), խորհրդային բռնցքամարտիկ, ծանր քաշային կարգում ԽՍՀՄ չեմպիոն (1979), գերծանր քաշային կարգում Եվրոպայի առաջնության բրոնզե մեդալակիր (1979)։ ԽՍՀՄ սպորտի միջազգային կարգի վարպետ (1979)։

## Կենսագրություն
Խորեն Ինջյանը (Ինջեյան) ծնվել է 1957 թվականի հուլիսի 11-ին, Երևանում։ 16 տարեկանում սկսել է զբաղվել բռնցքամարտով՝ Լևոն (Լյովա) Հովհաննիսյանի գլխավորությամբ։ 1976 թվականին եղել է ԽՍՀՄ չեմպիոն և երիտասարդների Եվրոպայի չեմպիոն (մինչև 20 տարեկան)։ Իզմիրում (Թուրքիա) ընթացող Եվրոպայի երիտասարդական առաջնության ընթացքում, 4 արտահերթ հաղթանակ է տարել Գերմանիայի, Ֆրանսիայի, Հարավսլավիայի և ԳԴՀ-ի մրցակիցների նկատմամբ։

Իր մարզական կարիերայում առավել նշանակալի հաջողությունների է հասել 1979 թվականին։ Այս տարվա մայիսին ընդգրկվել էր Քյոլնի Եվրոպայի առաջնությունում ԽՍՀՄ հավաքականի կազմում, որտեղ հասնելով կիսաեզրափակիչ՝ դարձել էր բրոնզե մեդալակիր։ Ամռանը նվաճել է ԽՍՀՄ առաջնությունը և ԽՍՀՄ ժողովուրդների VII սպարտակիադայի ոսկե մեդալը, որի շրջանակներում Այն անցկացվել է։ Հոկտեմբերին Նյու Յորքում մասնակցել է աշխարհի գավաթի առաջին խաղարկությանը և հասել այդ մրցումների եզրափակիչ, որտեղ պարտվել է ամերիկացի հայտնի բռնցքամարտիկ Թոնի Թաբսին։

1983 թվականին ավարտել է կարիերան սիրողական բռնցքամարտում։ 1990 թվականից ապրել է Լոս Անջելեսում (ԱՄՆ)։ 1995-1997 թվականներին հանդես է եկել պրոֆեսիոնալ ռինգում։ Հետագայում զբաղվել է ձեռնարկատիրական գործունեությամբ։

Խորեն Ինջյանը մահացել է 2024 թվականի սեպտեմբերի 12-ին։

## Ծանոթագրություններ

## Աղբյուրներ
* Профиль на сайте «Спортивная Россия»
* 
 

Կատեգորիա:ԽՍՀՄ միջազգային կարգի սպորտի վարպետներ
Կատեգորիա:Հայ բռնցքամարտիկներ
Կատեգորիա:Բռնցքամարտիկներ այբբենական կարգով
Իտալիայի դրամահատման և տպագրության ինստիտուտ

[250px|մինի|աջից|Իտալիայի դրամահատման և տպագրության ինստիտուտ, [Հռոմ]]
[250px|մինի|ձախից|[Երկմետաղ մետաղադրամներ|Երկմետաղյա 500 լիրա մետաղադրամ՝ հատված 1982 թվականին]]
[250px|մինի|ձախից|Տպագրատուն Գ.Կապպոնի (''G. Capponi'') փողոցի վրա ([1985)]]
[250px|մինի|աջից|Իտալիայի դրամահատման և տպագրության ինստիտուտը [Թուրինի 2006 թվականի գրքի ցուցահանդեսում]]
**Իտալիայի դրամահատման և տպագրության ինստիտուտ** (Istituto Poligrafico e Zecca dello Stato), հիմնադրված լինելով 1928 թվականին, տեղակայված է Պիացա Ջուզեպպե Վերդի-ում (Piazza Giuseppe Verdi), Հռոմ։ 
Իտալական մետաղադրամների, անձնագրերի և փոստային նամականիշերի արտադրության հետ միասին, այն ծառայություններ է մատուցում Վատիկան քաղաք-պետությանը, Սան Մարինոյին և Մալթայի ինքնիշխան ռազմական շքանշանին։ Այն հրատարակում է նաև գրքեր, տպագրված Պետական գրադարանի (*Libreria dello Stato*) հրատարակչային անվան տակ։

Թղթադրամներn արտադրվում են Իտալիայի բանկի (Banca d'Italia) կողմից։

2002 թվականին Իտալիայի դրամահատման և տպագրության ինստիտուտը դարձավ հանրային սահմանափակ ընկերություն (*società per azioni or SpA*) Իտալիայի էկոնոմիկայի և ֆինանսների նախարարությանն առընթեր (*Ministero dell'Economia e delle Finanze*) որպես միակ բաժնետեր։

## Տես նաև
* Իտալիայի բանկ
* Իտալական լիրա
* Իտալական անձնագիր

## Ծանոթագրություններ

## Արտաքին հղումներ
*Istituto Poligrafico e Zecca dello Stato

Կատեգորիա:Դրամ
Կատեգորիա:Դրամագիտություն
Կատեգորիա:Մետաղադրամ
Կատեգորիա:Դրամական միավորներ
Կատեգորիա:Իտալիայի տնտեսություն
Կատեգորիա:Դրամահատարաններ
Արամ Բարեղամյան

**Արամ Ալբերտի Բարեղամյան** (), հայ ֆուտբոլիստ, «Բանանց» ակումբի կիսապաշտպան։ Տարբեր տարիների հանդես է եկել Հայաստանի տարբեր տարիքային հավաքականներում (մինչև 17, մինչև 19, մինչև 21), բացառությամբ ազգային հավաքականի։

## Ձեռքբերումներ
; «Բանանց»
* Հայաստանի առաջնության արծաթե մեդալակիր – 2006, 2007, 2010
* Հայաստանի գավաթակիր – 2007
* Հայաստանի գավաթի խաղարկության եզրափակչի մասնակից – 2008, 2009, 2010

; «Ուլիս»
* Հայաստանի չեմպիոն – 2011

## Ելույթների վիճակագրություն
*2012 թվականի նոյեմբերի 11-ի տվյալերով*

## Ծանոթագրություններ

## Արտաքին հղումներ
* Ֆուտբոլիստի էջը ՀՖՖ պաշտոնական կայքում 
* Ֆուտբոլիստի էջը footballdatabase.eu կայքում 
* 
* 

Կատեգորիա:Հայ ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Ուլիսի ֆուտբոլիստներ
Կատեգորիա:Ալաշկերտի ֆուտբոլիստներ
Կատեգորիա:Ուրարտու 2-ի ֆուտբոլիստներ
Քելլի Թորն

**Քելլի Թորն** (), ամերիկացի դերասանուհի, հայտնի է հեռուստատեսությունում կատարած դերերի շնորհիվ։ Առավել հայտնի է USA Network «Անհրաժեշտ դաժանություն» սերիալում բժիշկ Դանի Սանտինոյի (2011-2013) կատարած դերի շնորհիվ, որի համար ներկայացվել է 2012 թվականի «Ոսկե գլոբուս» անվանացանկին։ Թորնը նաև նկարահանվել է «Սպանությունների բաժին» (1997-1999) և «Փրկիր ինձ» սերիալների պարբերական դերասանական կազմում։

## Կյանք և կարիերա
Թորնը ծնվել է Մասաչուսեթս նահանգի Բոստոն քաղաքում։ Նա ունի հայկական, բրիտանական, ասորական, իտալական և պորտուգալական արմատներ։ Թորնն ավարտել է Մասսաչուսեթսի Ուիթոնի քոլեջը, հետո տեղափոխվել է Նյու Յորք, որտեղ սովորել է Լի Ստրասբերգի կինոյի և թատրրոնի ինստիտուտում։

Ապրելով Նյու Յորքում՝ Թորնն սկսել է նկարահանվել է անկախ ֆիլմերում, իսկ 1997 թվականին *NBC* «Սպանությունների բաժին» ֆիլմում պարբերական դեր է ստացել և նկարահանվել մինչև սերիալի ավարտը 1999 թվականին։ Թորնը նաև հանդես է եկել թատրոնում՝ 1999 թվականին հայտնվելով Սինտի Նիքսոնի *The Country Club*  պիեսում։ 2005 թվականին հայտնվել է *The Last Days of Judas Iscariot* պիեսում։ Նա նաև խաղացել է «Երրորդ հերթափոխ», «Օրենք և կարգ։ Հատուկ բաժին» և «Շտապ օգնություն» սերիալներում, նաև կատարել երկրորդական դերեր «Գաղտնալսում» (2002-2008) և «Փախուստ» (2006-2008) ֆիլմերում։ 2004-2011 թվականներին Թորնը FX-ի «Փրկիր ինձ» սերիալում կատարել է գլխավոր դերերից մեկը։

2011 թվականին Թորնն ստացել է գլխավոր դեր *USA Network*-ի «Անհրաժեշտ դաժանություն» սերիալում, որի համար ներկայացվել է «Ոսկե գլոբուս» մրցանակի 2012 թվականին։ Շոուն փակվել է երեք եթերաշրջանից հետո։

## Ֆիլմագրություն
* Էդի հերթական տեղափոխությունը (1996)
*Մրրկայնություն (1997)
* Հաջորդ կանգառը՝ հրաշքների աշխարհ (1998)
* Շոկոլադ նախաճաշին (1998)
* Վազքով սիրուց (1999)
* Վայրի Շպինդել (2000)
* Կրկնակի կայանատեղ (2000)
* Պարտվածը (2000)
* Նյու-Յորքի մայթերը (2001)
* Հեղափոխություն № 9 (2001)
*Հիստերիկ կուրություն (2002)
* Վաշինգտոնյան բարձրություններ (2002)
*Վերլուծիր դա (2002)
*Դավիթ և Լեյլա։ Անձնվեր սեր (2005)
*Freeազատ կյանք (2005)
*Խենթ (2006)
*Չափից շատ դիտելով դետեկտիվներ (2007)
* Բարի գալուստ ակադեմիա (2009)
* Լավ տղա Ջոնին (2010)
* Մթության մեջ (2014)
* Սեքս, թմրանյութեր, ռոքնռոլ (2015)

## Ծանոթագրուրյուններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ հայկական սերմամբ
Ռաֆայել Շահբազյան

**Ռաֆայել Թադևոսի Շահբազյան** (), հայ խորհրդային քաղաքական, պետական և տնտեսական գործիչ։

## Կենսագրություն
* 1943՝ որպես բանվոր ընդունվել է Երևանի կոշիկի գործարան։
* 1953՝ Երևանում ավարտելով թեթև արդյունաբերության տեխնիկումը, մեկնել է Մոսկվա և ընդունվել Մոսկվայի տեխնոլոգիական ինստիտուտ։ Ուսմանը զուգահեռ աշխատել է Մոսկվայի կոշիկի ֆաբրիկայում՝ ճանապարհ անցնելով վարպետից մինչև արտադրամասի պետից, ՏՎԲ-ի պետից մինչև գլխավոր ինժեներ, իսկ 1959 թվականին դարձել է գործարանի տնօրեն։
* 1961 թվականից՝ տեղափոխվել է Երևան և դարձել Շահումյանի անվան կաշվի-արտադրական միավորման գլխավոր տնօրեն։
* Եղել է ԽՍՀՄ թեթև արդյունաբերության նախարարության ներկայացուցիչը Ֆրանսիայում, Իտալիայում և Իսպանիայում։
* ՀԽՍՀ գազաֆիկացման գլխավոր վարչության պետ։ Հետագայում՝ Հայաստանի գազաֆիկացման պետական կոմիտեի նախագահ։
* 1983-1990՝ ՀԽՍՀ Գերագույն խորհրդի պատգամավոր։
* 1990-1993 թվականներին եղել է Հայաստանի Պարենի և հացամթերքի նախարար, կատարել է գյուղատնտեսության նախարարի պարտականությունները։
* 26 գյուտերի հեղինակ։

## Մրցանակներ
Պարգևատրվել է «Պատվո նշան» (1966), «Ժողովուրդների բարեկամություն» (1980), «Աշխատանքային կարմիր դրոշի» երկու շքանշաններով (1971, 1974)։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:Հայ պետական գործիչներ
Սինտիա Մոսլի

**Սինտիա Բլանշ Մոսլի** (, ի ծնե **Կյորզոն**, , ), բրիտանացի քաղաքական գործիչ, Բրիտանական ֆաշիստական միության հիմնադիր Օսվալդ Մոսլիի առաջին կինը։

## Կենսագրություն
### Վաղ տարիներ
Սինտիա Բլանշ Կյորզոնը ծնվել է 1898 թվականի օգոստոսի 23-ին Դերբիշիր կոմսության Կեդլսթոն հոլ տեղանքում գտնվող Կյորզոնների առանձնատանը։ Եղել է հրապարակախոս և պետական գործիչ, մարկիզ Ջորջ Կյորզոնի (1859–1925) և նրա կնոջ՝ Ալեքսանդրա Կյորզոնի (1870–1906, ի ծնե Լեյտեր) երկրորդ դուստրը։ Նա ունեցել է երկու քույրեր՝ Իռեն Կյորզենը (1896–1966) և Ալեքսանդրա Կյորզենը (1904–1995)։

### Ամուսնություն
Առաջին անգամ Կյորզոնի և քաղաքական գործիչ, բարոն Օսվալդ Մոսլիի հարաբերությունների մասին խոսակցությունները շրջանառվել են 1920 թվականի սկզբին։ Նրանց ամուսնությանը ի սկզբանե դեմ է եղել Ջորջ Կյորզոնը, որը կարծում էր, որ Մոսլին Սինտիայի հետ ամուսնացել է հեռահար նպատակներից ելնելով։ Այդուհանդերձ, 1920 թվականի մայիսի 11-ին Սինտիա Կյորզոնը ամուսնացել է Մոսլիի հետ։ Նրանց հարսանիքին մասնակցել են այնպիսի հյուրեր, ինչպիսիք են Գեորգ V-ը, Բելգիայի թագավոր Լեոպոլդ III-ը և Աստրիդ Շվեդացին։

Ամուսնության արդյունքում ծնվել են երեք երեխաներ՝ Վիվիեն Էլիզաբեթը (1921 թվականի փետրվարի 25- 2002 թվականի օգոստոսի 26), Նիկոլաս Մոսլին (ծնված 1923 թվականի հունիսի 25-ին) և Մայքլ Մոսլին (ծնված 1932 թվականի ապրիլի 25-ին)։ Նիկոլասը հետագայում դարձել է գրող։ Նա հրապարակել է մի քանի վեպեր, ինչպես նաև կենսագրական գիրք՝ իր ծնողների վերաբերյալ։

Ի տարբերություն պետական գործիչների կանանց մեծամասնությունից, լեդի Մոսլին անձամբ զբաղվել է քաղաքականությամբ։ 1924 թվականին նա անդամակցել է Մեծ Բրիտանիայի լեյբորիստական կուսակցությանը։ 1929 թվականին ընտրվել է Համայնքների պալատի անդամ։ 1931 թվականին Մոսլին հիմնադրել է Նոր կուսակցությունը, որին միացել է կինը՝ կորցնելով իր մանդատը խորհրդարանում։ 1931 թվականին Մեծ Բրիտանիայում կայացած խորհրդարանական ընտրությունների ժամանակ, Նոր կուսակցությունը չի հավաքել բավարար թվաքանակով ձայներ և չի ստացել որևէ մանդատ։ 1932 թվականին Մոսլին հիմնել է Բրիտանական ֆաշիստական միությունը։

Սինտի Մոսլին մահացել է 1933 թվականի մայիսի 16-ին Լոնդոնում, որովայնամզի բորբոքումից։ Այդ ժամանակ արդեն նրա ամուսինը սեռական կապի մեջ էր գտնվում Դիանա Միթֆորդի հետ։ Սինտիայի մահվանից հետո երեք տարի նա հրաժարվել է ամուսնանալ Միթֆորդի հետ, սակայն 1936 թվականին նրանք ամուսնացել են։

## Զանգվածային մշակույթում
*«Մոսլի» հեռուստասերիալում Սինտիա Կյորզոնի դերը մարմնավորել է Ջեմմա Ռեդգրեյվը։

## Ծանոթագրություններ

## Գրականություն
* 
* 

Կատեգորիա:20-րդ դարի կին քաղաքական գործիչներ
Կատեգորիա:Բրիտանացի ազնվականներ
Կատեգորիա:Բրիտանացի ֆաշիստներ
Կատեգորիա:Մեծ Բրիտանիայի կին քաղաքական գործիչներ
Կատեգորիա:Մեծ Բրիտանիայի քաղաքական գործիչներ
Տերուկ դեղագործական

**Տերուկ դեղագործական** (), հաճարազգիների ընտանիքին պատկանող դեղաբույս։

## Նկարագրություն
10-40 սմ բարձրությամբ ցողունով, թույլ զարգացած առանցքային և ուղղաձիգ արմատով, միամյա գեղեցիկ խոտաբույս է։ Հերթադիր գորշակապտավուն տերևները մասնատված են եռակի փետրաձև, երկարավուն նշտարաձև կամ գծային փոքր մասերի։ Տերևանութներից աճող նոսր ողկույզներում հավաքված են երկսեռ անկանոն, վարդագույն կամ ծիրանի ծաղիկները։ Երկու բաժակաթերթիկներով բաժակը զգալիորեն կարճ է 4 պսակաթերթիկներից կազմված երկշուրթ պսակից։ Անհարթ մակերեսով, գագաթում փորվածք ունեցող պտուղը միասերմ ընկուզիկ է։

## Տարածվածություն
Աճում է ստորին և միջին լեռնային գոտիների չոր լանջերին և թփուտներում։ Տարածված է Տավուշի և Վայոց ձորի մարզերում, Երևանում և Արցախում։ Թունավոր բույս է։

## Նշանակություն
Բուժական նպատակներով օգտագործում են կանաչ զանգվածը ծաղիկներով։ Ժողովրդական բժշկության մեջ ծխաբույսի թուրմը և ոգեթուրմն օգտագործում են որպես միզամուղ, քրտնաբեր, ցավազրկող և ընդհանուր կազդուրիչ միջոց դեղնախտի, լեղուղիների և լեղապարկի հիվանդությունների բուժման համար։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Բազմամյա բույսեր
Կատեգորիա:Խոտաբույսեր
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Թունավոր բույսեր
Արթուր Մալոյան

**Արթուր Միքայելի Մալոյան** (), հայկական ծագմամբ ռուսաստանաբնակ ֆուտբոլիստ, «Ենիսեյ» ակումբի հարձակվող։

## Կարիերա
«Սպարտակի» հիմնական կազմում իր նորամուտը նշել է 2008 թվականի նոյեմբերի 16-ին՝ մասնակցելով Ռուսաստանի առաջնության 29-րդ տուրի՝ «Լուչ Էներգիա» ակումբի դեմ խաղին Վլադիվոստոկում։ 2008 թվականի նոյեմբերի 27-ին նշել է իր նորամուտը ՈՒԵՖԱ գավաթի խաղարկությունում՝ մասնակցելով Զագրեբի «Դինամոյի» դեմ խաղին։ 2008 թվականին մասնակցել է ընդհանուր առմամբ երկու հանդիպման Ռուսաստանի առաջությունում և երեք հանդիպման ՈՒԵՖԱ Եվրոպայի լիգայում։ 2009 թվականի հուլիսի 15-ին նշել է իր նորամուտը Ռուսաստանի գավաթի խաղարկությունում՝ մասնակցելով «Կրասնոդար» ակումբի դեմ հանդիպմանը։ Այդ խաղում նա խփել է գոլ և ստացել դեղին քարտ։

2010 թվականի հունվարի 20-ին վարձավճարով տեղափոխվել է Բելգորոդի «Սալյուտ» ակումբ, սակայն փետրվարի 24-ին հայտնի է դարձել, որ Բելգորոդի ակումբը որոշել է խզել վարձավճարային պայմանագիրը Մալոյանի հետ։ 2010 թվականի մրցաշրջանը Մալոյանը վարձավճարով անցկացրել է «Ուրալում»։ 2010 թվականի դեկտեմբերի 27-ին վարձավճարով տեղափոխվել է Բրյանսկի «Դինամո»։  2013 թվականի փետրվարի 15-ին տեղափոխվել է Յարոսլավլի «Շիննիկ»։ 2014 թվականի ամռանը վարձավճարով սկսել է հանդես գալ Տուլայի «Արսենալում»։ 2016 թվականի օգոստոսի 13-ին տեղափոխվել է Կրասնոյարսկի «Ենիսեյ»՝ կնքելով մեկ տարվա պայմանագիր։ Նոր թիմի կազմում իր առաջին՝ «Լուչ Էներգիա» ակումբի դեմ խաղում աչքի է ընկել գոլով։

## Ծանոթագրություններ

## Արտաքին հղումներ
* Ֆուտբոլիստի էջը Чемпионат.ру կայքում 
* 
* 
* 
* 

Կատեգորիա:Ալանիայի ֆուտբոլիստներ
Կատեգորիա:Անժիի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռուսահայ ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Տյումենի ֆուտբոլիստներ